‘U ponudi apartmana pisalo je da ima pametnu ulaznu bravu…imao sam sreće što je uopće bilo vrata s bravom’

Gledajući cijene privatnog smještaja na Jadranu mnogi će reći da je preskup s obzirom na omjer onoga što će turisti platiti i što će za tu cijenu dobiti. Tako je čitatelj našeg portala iz Varaždina platio 90 eura apartman, smješten odmah treći red do mora. To ne bi bilo nimalo sporno da nije riječ o apartmanu s vrlo starim namještajem, bez klime te s internetom tek u jednoj sobi.

Ispričao nam je da je riječ o apartmanu u Jelsi na Hvaru čija je tuš kabina u kupaonica vrvjela gljivicama, a bojler je zbog nakupine kamenca mogao ugrijati vodu tek za jednu osobu. Ondje je ljetovao 15. srpnja sa suprugom i djecom te ističe da se nakon ovoga iskustva uopće neće pitati zašto je manje turista. Podsjetimo, 90 eura je iznos malo veći od 664 kune.

KAKO MULJAJU POJEDINI DOMAĆI IZNAJMLJIVAČI? Splićanka koja ima apartmane otkrila je kakvim se prljavim trikovima služe

Nema klime, televizor je iz 80-ih, a rezervna posteljina ne postoji…

Čitatelj tvrdi da je oglas za apartman pronašao na Facebook grupi u kojoj iznajmljivači oglašavaju svoje apartmane. Fotografije unutrašnjosti smještaja nije vidio nego su bile priložene fotografije samo soba i pogleda s balkona.

“Cijelu godinu štediš da bi svojoj djeci, ženi i sebi priuštio odmor za godišnji, a onda za 90 eura dobiješ internet samo u jednoj sobi, bojler pun kamenca koji može ugrijati vodu samo za jednog, tuš s razno raznim gljivicama, televizor koji datira iz 1980., valjda sam imao sreće što je u boji, ali sreće ipak nisam imao jer nema niti jedan domaći program. U ponudi apartmana pisalo je da ima pametnu ulaznu bravu…imao sam sreće što je uopće bilo vrata s bravom. Slavina u kuhinji je starija od mene baš kao i ‘najnovija’ vješalica i kanta za smeće. Nije bilo ni rezervnih plahti, a nitko nije ni ponudio da ih zamijeni. K tome, sve vrvi dekorativnom rasvjetom i nema klime…odnosno ima, ali može samo grijati. Baš jeftino, samo 90 eura!”, ispričao nam je čitatelj.

Nije tražio svoj novac

Kako je rekao za Net.hr, novac nije tražio nazad jer si “nije si htio upropastiti godišnji odmor”. Nažalost, ovakvi primjeri nisu rijetkost, a ono na što bi domaći (kao i strani) turisti trebali obratiti pažnju jest da apartmane i sobe rezerviraju preko internetskih stranica na kojima stoji više detalja o samom smještaju kao i ocjena bivših gostiju.

IZNAJMLJIVAČ S JADRANA OTVORIO DUŠU: ‘Spustio sam cijenu na 40 eura, s nerealnim cijenama nećemo opstati’

SULUDA PRAVILA VLASNIKA APARTMANA: Čovjek se frapirao kad je vidio popis. Kako ovo može biti normalno?